Българи юнаци
Българи юнаци,
ще ли още спим?
Дигайте байраци,
да се освободим!
 
О лъв, събуди се
от дълбокий сън,
силно провикни се
от Балкана вън.

Сбирай си децата
в гъстите гори,
силен им в сърцата
огън разпали!
 
Те като в гората
ще да се сберат,
после в градищата
ще да пропълзят.
 
Олеле горкана!
Нашият народ
вика по Балкана
да го избави бог.
 
Пушки и топове
като загърмят,
саби и ножове
ще да зазвънчат.
 
Левски глас
вика нас,
турски глас
бяга от нас.